Kunkuru da Gauraki

Littafin karatu a sauƙaƙe - Mataki na 3

Hausa

Zuwa ga malamai da iyaye:

Kafin a fara amfani da wannan tsarin  koyon karatu, dole sai ɗalibi ya: •    San amon sautukan haruffan Hausa; •    Iya gane kalmomin da aka saba da su.

Kunkuru da Gauraki

Hausa Nigeria

Copyright © 2017, Enabling Writers Project - American University of Nigeria http://creativecommons.org/licenses/by/4.0/ http://creativecommons.org/licenses/by/4.0/ An yarda ka yi amfani da wannan aikin ta wajen harkar kasuwanci. Kana iya ɗaukar aikin nan a yadda ya ke ko ka yi ƙari akai. Dole ne ka ajiye haƙƙin mallaka da kuma alaƙanta aiki ga marubuta, masu zayyana da sauran su. ISBN

Grace Malgwi Writing Trainer/Collection Editor

Prof Salisu Yakasai and Prof Lawan D Yalwa Hausa Language Consultants

Nas Yakubu Bloom Trainer

Story Writers Husaini Adamu; Adamu Babbikoi; Garba Mohammed Dantsoho; Jalauddeen Ibrahim Maradun; Yasalu Haruna; Muhammed Umar Deba; Idris Hamid; Ibrahim Baraya; Dahiru A Yelwa; Mansur Isah Buhari; Grace Malgwi

Illustration from International Illustration:The Art of Reading 3.0 Copyright:  SIL International 2009

Gata nan gata nan ku.

Kunkuru da gauraki abokan juna ne.

Gauraki tsuntsaye ne da ke iya firewa.

Kunkuru kuma ba ya firewa.

Gauraki suna yawo a sama.

Kunkuru yana so su tafi yawo tare.

Kunkuru dai ba ya iya firewa.

Wata rana sun yi shawarar tafiya tare.

Gauraki suna da dabara.

Gauraki suka riƙe sanda da ƙafafunsu.

Kunkuru kuma ya riƙe sanda da baki.

Gauraki suka tashi sama tare da kunkuru.

Gauraki da kunkuru suna shawagi a sama.

Sun hangi kare na dukan Kura.

Gauraki sun fashe da dariya.

Kunkuru ya buɗe baki zai yi dariya.

Wuf sai ya faɗo daga sama.

Kunkuru ya faɗo ƙasa nan take.

Bayan kunkuru ya ragargaje.

Shi ya sa bayan kunkuru a tsattsage.

Ƙurunƙus.